CELEX: C2006/212/57
Language: da
Date: 2006-09-02 00:00:00
Title: Sag T-170/06: Sag anlagt den 29. juni 2006 — Alrosa mod Kommissionen

2.9.2006   
            
            
               DA
            
            
               Den Europæiske Unions Tidende
            
            
               C 212/31
            
         Sag anlagt den 29. juni 2006 — Alrosa mod Kommissionen
   (Sag T-170/06)
   (2006/C 212/57)
   Processprog: engelsk
   Parter
   
      Sagsøger: Alrosa Company Ltd. (Mirny, Rusland) (ved solicitors R. Subiotto, S. Mobley og K. Jones)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Beslutningen annulleres i sin helhed.
            
         
               —
            
            
               Kommissionen tilpligtes at betale Alrosas omkostninger i forbindelse med sagen.
            
         Søgsmålsgrunde og væsentligste argumenter
   Sagsøgeren anfægter Kommissionens beslutning af 22. februar 2006, hvorved et tilsagn fra De Beers om, at De Beers skulle udfase alle direkte og indirekte køb af rådiamanter hos sagsøgeren mellem 2006 og 2008 og helt ophøre hermed fra 1. januar 2009, blev gjort bindende af Kommissionen.
   Til støtte for sin stævning gør sagsøgeren for det første gældende, at kontradiktionsprincippet blev tilsidesat i forbindelse med den procedure, der førte til beslutningen. Sagsøgeren gør gældende, at Kommissionen var forpligtet til at forklare, hvilke oplysninger fra tredjemand og hvilke dele af Kommissionens gennemgang, der kunne berettige tilsidesættelsen af de tilsagn, som oprindeligt blev foreslået af De Beers og sagsøgeren i fællesskab, og vedtagelsen af de endelige tilsagn, som blev foreslået af De Beers.
   Sagsøgeren gør for det andet gældende, at artikel 9 i forordning 1/2003 tilsidesattes, da de tilsagn, der blev gjort bindende ved de anfægtede beslutning, kun blev fremsat af De Beers, snarere end af de berørte virksomheder, nemlig De Beers og sagsøgeren. Sagsøgeren tilføjer, at den anfægtede beslutning ikke er blevet vedtaget for en angivet periode.
   Endelig gør sagsøgeren gældende, at den anfægtede beslutnings fuldstændige og potentielt ubegrænset forbud mod De Beers' køb af rådiamanter direkte eller indirekte fra sagsøgeren udgør en tilsidesættelse af artikel 82 EF og artikel 9 i forordning 9/2003 samt de grundlæggende principper om aftalefrihed og proportionalitet.